10. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 903 της 22 Σεπτ./10 Οκτ. 1950 Περί απαλλαγής των συμβάσεων αγοράς ακινήτων εν Ελλάδι υπό της Κυβερνήσεως των Ηνωμένων Πολιτειών της Αμερικής από παντός φόρου, τέλους κλπ. Απαλλάσσει τας συμβάσεις αγοράς ακινήτων εν Ελλάδι υπό της Κυβερνήσεως των Ηνωμένων Πολιτειών της Αμερικής αδιαφόρως αν το τίμημα των αγορών τούτων θα καταβάλλεται εκ χρημάτων του Αμερικανικού Δημοσίου ή εκ χρημάτων της Αμερικανικής Αποστολής Βοηθείας δια την Ελλάδα υπό τον όρον της αμοιβαιότητος από παντός φόρου, τέλους, δικαιώματος ή κρατήσεως υπέρ του Δημοσίου, των Δήμων ή Κοινοτήτων ή οιουδήποτε τρίτου, πλην των δικαιωμάτων των Συμβολαιογράφων και των δικαιωμάτων των αμίσθων υποθηκοφυλάκων μειουμένων και τούτων εις το ήμισυ των κεκανονισμένων. 